बाराबंकी। विधानसभा चुनाव के प्रथम चरण में होने वाले चुनाव का मतदान कल बुधवार को होगा। इस दौरान जिले की 6 विधानसभा सीटों के 110 दलीय व निर्दलीय प्रत्याशियों के भाग्य का फैसला कुल 19 लाख 90 हजार 281 मतदाताओं के हाथों होगा। चुनाव को सकुशल सम्पन्न कराने के लिए 2027 मूल व कुल 2099 मतदेय स्थलों पर 20 हजार से ज्यादा सुरक्षाकर्मी तैनात किये गये हैं। जबकि पूरे जिले को सुरक्षा के लिहाज से तीन सुपर जोन व 150 सेक्टरों में बांटा गया है।